Βόλος Νέος Ποδοσφαιρικός Σύλλογος

Ο Βόλος Νέος Ποδοσφαιρικός Σύλλογος είναι ελληνικό ποδοσφαιρικό σωματείο το οποίο εδρεύει στον Βόλο. Τα χρώματα του είναι το κόκκινο και το μπλε. Χρησιμοποιεί ως αγωνιστική έδρα το Πανθεσσαλικό Στάδιο. Από το 2017 μέχρι και την αγωνιστική περίοδο 2018–2019 για τα εντός έδρας παιχνίδια χρησιμοποιούσε το Δημοτικό Στάδιο Νεάπολης Βόλου.

Από την αγωνιστική περίοδο 2019–2020, αγωνίζεται στο επαγγελματικό πρωτάθλημα της Super League 1 με την επωνυμία «Βόλος Ν.Π.Σ. Π.Α.Ε.».

Ιστορία
Τον Απρίλιο του 2017, υπήρχαν βλέψεις για τη δημιουργία ενός νέου συλλόγου με έδρα την πόλη του Βόλου. Τελικά, το καλοκαίρι του 2017 έπειτα από πρωτοβουλία του Δημάρχου Βόλου Αχιλλέα Μπέου, και σε συμφωνία με τον πρόεδρο του συλλόγου Μ.Α.Σ. Πύδνα Κίτρους, Γιάννη Ντούμο η πιερική ομάδα έδωσε τη θέση της στη Γ΄ Εθνική Κατηγορία στον νέο-ιδρυθέντα σύλλογο, που ονομάστηκε «Βόλος Νέος Ποδοσφαιρικός Σύλλογος». Η επίσημη παρουσίαση πραγματοποιήθηκε στις 2 Ιουνίου 2017.

Η ομάδα, που αγωνίστηκε στη θέση της Μ.Α.Σ. Πύδνας Κίτρους στη Γ΄ Εθνική Ερασιτεχνική Κατηγορία για την περίοδο 2017–2018, ξεκίνησε την προετοιμασία της με σημαντικές μεταγραφικές κινήσεις. Τελικά κατέκτησε την πρώτη θέση στον 4ο όμιλο και τη δεύτερη θέση στον 1ο όμιλο των μπαράζ ανόδου, και προβιβάστηκε στην Β΄ Εθνική. Την επόμενη χρονιά, ανέβηκε ξανά κατηγορία, αφού η ομάδα του Βόλου ως νεοφώτιστη κατέκτησε το πρωτάθλημα της Football League, εξασφαλίζοντας μαθηματικά την άνοδο έξι αγωνιστικές πριν το τέλος. Έτσι, σχεδόν δύο χρόνια μετά την ίδρυση του, ο σύλλογος θα συμμετάσχει για πρώτη φορά στην βραχύβια ιστορία του στην πρώτη εθνική κατηγορία, την Super League 1.

Τον Μάιο του 2019, υπήρχαν βλέψεις για εξαγορά του Α.Φ.Μ. της Π.Α.Ε. Ν.Π.Σ. Βόλος, από την ποδοσφαιρική ομάδα του Ηρακλή Θεσσαλονίκης, η οποία αντιμετωπίζει σοβαρά οικονομικά προβλήματα. Παρόλο που και οι δύο σύλλογοι διέψευσαν τις διαπραγματεύσεις, αυτές συνεχίστηκαν μέχρι τα μέσα Ιουνίου, όπου τελικά ναυάγησαν.

H πρώτη χρονιά της ομάδας στην πρώτη κατηγορία ξεκίνησε ιδανικά, με τον Βόλο να φτάνει στις αρχές της σεζόν μέχρι και την δεύτερη θέση. Ωστόσο η διπλή αλλαγή προπονητή δεν επέτρεψε στην ομάδα να φτάσει στα play-off, κατάφερε ωστόσο να παραμείνει με άνεση στην κατηγορία, τερματίζοντας στην ενδέκατη θέση του πρωταθλήματος. Στο θεσμό του Κυπέλλου Ελλάδας η ομάδα ξεκίνησε από την 5η Φάση όπου ξεπερνώντας δύσκολα το εμπόδιο του Πανσερραϊκού με δύο διαδοχικές ισοπαλίες με σκορ 1-1 στην κανονική διάρκεια των αγώνων, πρώτα εκτός και έπειτα στο εντός έδρας ματς που πέρασε στην παράταση και κρίθηκε τελικά στα πέναλτι με 4-2. Στην 6η Φάση (Φάση των 16) ο Βόλος αντιμετώπισε τον Ατρόμητο Αθηνών και αποκλείστηκε με συνολικό σκορ 3-2 (εκτός 0-3, εντός 2-0). 

Το καλοκαίρι του 2020, ο Αχιλλέας Μπέος ανέλαβε και επισημά την προεδρία της Π.Α.Ε. με στόχο, τον συνασπισμό με τις δύο μεγάλες ομάδες της πόλης (Ολυμπιακός Βόλου, Νίκη Βόλου) κάτι που δεν πέτυχε. Στη μεταγραφική περίοδο του καλοκαιριού, ο Βόλος Ν.Π.Σ. προχώρησε σε σημαντικές προσθήκες, με την απόκτηση του Τάσου Δουβίκα και του Σωτήρη Νίνη ως ελεύθερες μεταγραφές, όπως και του Αμρ Ουάρντα από τον Π.Α.Ο.Κ. (επέστρεψε στη Θεσσαλονίκη, κατά τη χειμερινή μεταγραφική περίοδο), καθώς και τον δανεισμό του Χουάν Χοσέ Περέα από τον Παναθηναϊκό. Στο αγωνιστικό κομμάτι, έφτασε για πρώτη φορά μέχρι τα προημιτελικά του Κυπέλλου Ελλάδας, όπου και αποκλείστηκε από την Α.Ε.Κ. (εκτός 2-4, εντός 1-0) ενώ στο πρωτάθλημα τερμάτισε στην κανονική περίοδο στην έβδομη θέση , όπου και παρέμεινε ως αήττητος στη διαδικασία των play-out όπου ακολούθησε.

Τη σεζόν 2022-23 ο Βόλος είχε εξαιρετική πορεία στην Σούπερ Λιγκ, έτσι τελείωσε της κανονική περίοδο του πρωταθλήματος στη Πέμπτη θέση του Πρωταθλήματος, όμως η απειρία των παικτών του κόστισε και έτσι τελείωσε τα πλέι οφ έχοντας συγκεντρώσει μόνο έναν βαθμό με συνολικά εννέα ήττες και μία ισοπαλία. Καλύτερος παίκτης του Βόλου για την σεζόν 2022-23 ψηφίστηκε ο Πάολο Φερνάντεζ, παρότι έπαιξε μόνο 13 ματς. Στο Κύπελλο, Ο Βόλος έφτασε μέχρι τον γύρο των 16 μετά από νίκη να σκορ 4-0 ενάντια στον Ιωνικό. Στους "16" αντιμετώπισε τον Παναθηναϊκό και αποκλείσθηκε με συνολικό σκορ 5-0.

Την Σεζόν 2023-24 έπαιξε τον πρώτο αγώνα πρωταθλήματος στις 18 Αυγούστου, 2023 με την Λαμία. Ο αγώνας βγήκε ισόπαλος με σκορ 2-2

Διοικητικό Συμβούλιο 
Η σύνθεση του Διοικητικού Συμβουλίου του συλλόγου:

Τρέχουσα σύνθεση

Ποδοσφαιριστές

Τεχνικό επιτελείο

Τίτλοι και διακρίσεις
Β΄ Εθνική Κατηγορία (Football League)   
 Πρωτάθλημα (1): 2018–2019
Γ΄ Εθνική Ερασιτεχνική Κατηγορία
 Πρωτάθλημα (1): 2017–2018

Παραπομπές

Εξωτερικοί σύνδεσμοι 
 

Βόλος Ν.Π.Σ.
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 2017